paragraph_text: Na poticaj profesora Umberta Giromette HPD Mosor započeo je gradnju planinarskog doma 24. listopada 1929. godine polaganjem kamena temeljca, a 11. listopada 1931. godine dom je svečano otvoren pod imenom Dom kraljice Marije. Za vrijeme Drugog svjetskog rata dom su koristili partizani, a talijanska ga je okupacijska vojska zapalila i gotovo do temelja srušila. Poslije rata dom je obnovljen i dogradnjom znatno proširen. Otvoren je 9. prosinca 1951. godine pod imenom Dom na Ljuvaču.